open-index/open-wikipedia-markdown huggingface dataset:
Leslie Bader

**Leslie Elisabeth Corbett Bader** (s. 10. marraskuuta 1963 Monroe, Connecticut, Yhdysvallat) on yhdysvaltalainen pikaluistelija. Bader osallistui vuoden 1988 talviolympialaisiin edustaen Yhdysvaltoja.

## Lähteet
Kannur

**Kannur**, aiemmin englanniksi **Cannanore** ja portugaliksi **Cananor**, on Kannurin piirikunnan pääkaupunki Keralan osavaltiossa Intiassa. Vuonna 2011 kaupunkialueella asui 232&nbsp;486 ihmistä ja suurkaupunkialueella 1&nbsp;642&nbsp;892 ihmistä.

## Lähteet

## Aiheesta muualla
That’s Right!

**That’s Right!** on kornetisti Nat Adderley and The Big Sax Sectionin albumi.

## Kappaleet

#  
# 
# 
# 
# 
# 
# 
# 

## Kokoonpano
* Nat Adderley – kornetti
* Cannonball Adderley – alttosaksofoni
* Jimmy Heath – tenorisaksofoni
* Charlie Rouse – tenorisaksofoni
* Yusef Lateef – tenorisaksofoni, huilu, oboe
* Tate Houston – baritonisaksofoni
* Jim Hall – kitara (kappaleet: 2,3,5) 
* Les Spann – kitara (kappaleet: 1,4,6–8)
* Wynton Kelly – piano 
* Sam Jones – kontrabasso
* Jimmy Cobb – rummut

## Arviot
* Allmusic: 

## Lähteet

## Aiheesta muualla
* ''That’s Right!'' discogs.com-sivustolla
Ruandan yliopisto

**Ruandan yliopisto** (, lyhenne: **UR**) on vuonna 2013 seitsemän maan silloista julkista korkeakoulua yhdistämällä perustettu julkinen yliopisto. Sen hallinto sijaitsee Ruandan pääkaupungissa Kigalissa. Opetuskieli on englanti. Kampuksia on useita, ja ne sijaitsevat maan eri osissa. Vuonna 2020 yliopiston kampusalueet sijaitsivat Butaressa (Gikondo Campus, Huye Campus), Kayonzan piirissä (Rukara Campus), Kigalissa (Nyarugenge Campus, Remera Campus), Nyagataressa (Nyagatare Campus), Ruhengerissä (Busogo Campus) ja Rusizin piirin Cyangugussa (Rusizi Campus).

Lukuvuonna 2019–2020 yliopistossa oli kirjoilla 25&nbsp;084 opiskelijaa. Opiskelijamäärä on supistunut vuoden 2016 jälkeen. Henkilökuntaan kuului vuonna 2020 yhteensä 1&nbsp;952 ihmistä, joista tohtorintutkinto oli 26 prosentilla.

Vuosina 2013–2019 yliopistossa suoritettiin yhteensä 49&nbsp;477 loppututkintoa. Yksittäisistä aloista eniten valmistui opettajia (13&nbsp;356 kpl). Ylempiä korkeakoulututkintoja on suoritettu 2&nbsp;053 ja tohtoritutkintoja ainoastaan yhdeksän. Vuonna 2014 tohtoriksi valmistui esimerkiksi maan AIDS-ohjelmaa johtanut, sittemmin vuosina 2011–2016 Ruandan terveysministerinä toiminut lastenlääkäri Agnes Binagwaho. 

Webometrics-yliopistoranking (heinäkuu 2020) luokitteli Ruandan yliopiston tasoltaan Afrikassa sijalle 96 ja maailmanlaajuisesti sijalle 3&nbsp;154.

## Lähteet

## Aiheesta muualla

* University of Rwanda  (4icu.org)
Molybdeeni(II)kloridi

**Molybdeeni(II)kloridi** (MoCl2) on molybdeeni- ja kloridi-ionien muodostama epäorgaaninen ioniyhdiste. Yhdiste on merkittävä sen poikkeuksellisen rakenteen vuoksi.

## Ominaisuudet
Huoneenlämpötilassa molybdeeni(II)kloridi on keltaista kiteistä ainetta. Yhdiste on polymorfista ja siitä tunnetaan α- ja β-muodot sekä amorfinen muoto. Yhdisteen α-muoto koostuu Mo6Cl8-yksiköistä, jotka ovat yhteydessä toisiinsa neljän siltoina toimivien kloridi-ionien välityksellä. Molybdeeni(II)kloridin klustereissa on kovalenttisia sidoksia molybdeeni-ionien välillä. Aineen β-muodon rakenne muistuttaa kadmiumkloridin rakennetta. Molybdeeni(II)kloridi on veteen liukenematonta, mutta liukenee etanoliin. Molybdeeni(II)kloridi voi reagoida Lewis-emästen kanssa ligandinvaihtoreaktioilla, joissa kloridi-ionit korvautuvat muilla ryhmillä. Kuumennettaessa vedyn kanssa se pelkistyy metalliseksi molybdeeniksi. 

## Valmistus
Molybdeeni(II)kloridia voidaan valmistaa kuumentamalla molybdeeni(III)kloridia tai pelkistämällä molybdeeni(V)kloridia vedyllä. Yhdistettä muodostuu myös molybdeenin ja klooraavan reagenssin, kuten fosgeenin, välisellä reaktiolla.
:2 MoCl3 → MoCl2 + MoCl4
:2 MoCl5 + 3 H2 → 2 MoCl2 + 6 HCl

## Lähteet
Kirjallisuusvuosi 1774

**Kirjallisuusvuosi 1774** käsittelee vuoden 1774 tärkeitä kirjallisuuden tapahtumia, uutisia ja julkistuksia.

## Tapahtumia
*Goethen teos Nuoren Wertherin kärsimykset sai ilmestyessään suuren huomion ja sitä pidetään ensimmäisenä bestsellerinä. Teoksen väitettiin aiheuttaneen itsemurha-aallon onnettomasti rakastuneiden, kiihkoromanttisten nuorten joukossa. Itsemurha-aallosta ei kuitenkaan ole selviä todisteita.  
* Britannian parlamentin ylähuone linjasi, että tekijänoikeus on määräaikainen ja sen kesto säädetään lailla. Kirjailijoiden on suojattava teoksensa merkitsemällä niihin tekijänoikeusmerkintä.

## Julkaisuja
* Dorothea Biehl &ndash; *Den prøvede Troskab*
* James Beattie &ndash; *The Minstrel* (runokokoelma, 2. osa)
* Jeremy Bentham &ndash; *The White Bull*
* Sugita Genpaku &ndash; *[[Kaitai shinsho]]*
* Johann Wolfgang von Goethe &ndash; *Die Leiden des jungen Werthers* (kirjeromaani; suom. *[[Nuoren Wertherin kärsimykset]]*, 1904)
* Johann Gottfried von Herder &ndash;  *Auch eine Philosophie der Geschichte zur Bildung der Menschheit*
* Johannes Messenius &ndash; *Rimkrönika om Finland och dess inbyggare* (1670-luvulla kirjoitettu *[[Suomen kronikka]]*, joka aikanaan jäi julkaisematta)
* Constantine John Phipps &ndash; *A Voyage towards the North Pole undertaken by His Majesty’s Command 1773*
* Arthur Young &ndash; *Political arithmetic*

## Palkintoja

## Lähteet
Karl-Axel Karlsson

**Karl-Axel Ingvald Karlsson** (5. syyskuuta 1939 Uddevalla, Ruotsi – 3. joulukuuta 2011 Ljungby, Ruotsi) oli ruotsalainen ampuja. Karlsson osallistui vuosien 1972 ja 1976 kesäolympialaisiin sijoittuen vuoden 1972 kisoissa kahdeksanneksi ja vuoden 1976 kisoissa seitsemänneksi.

## Lähteet
Joakim Fredrik Lindtman

**Joakim Fredrik Lindtman** (2. heinäkuuta 1754 Perniö – 15. elokuuta 1809 Porvoo) oli suomalainen juristi ja valtiopäivämies.

Lindtmanin vanhemmat olivat vänrikki Berndt Ernst Lindtman ja Anna Margareta Giers. Lindtman tuli ylioppilaaksi Turussa, ilmeisesti vuonna 1779, ja suoritti tuomarintutkinnon 1780. Varatuomarin arvon hän sai 1794 ja kihlakunnantuomarin arvonimen 1802. Hänestä tuli Turun hovioikeuden auskultantti 1780, ylimääräinen kanslisti 1783 ja varanotaari 1786. Lindtman toimi Suomen ritarihuoneen viskaalina ja oli edustaja aatelissäädyssä Porvoon valtiopäivillä 1809. 

## Lähteet
Heiner Will

**Heinrich Otto "Heiner" Will** (22. lokakuuta 1926 Reichenow-Möglin, Saksa – 18. lokakuuta 2009 Rendsburg, Saksa) oli saksalainen yleisurheilija, joka kilpaili vuoden 1956 kesäolympialaisissa sijoittuen yhdeksänneksi. Willin laji olympialaisissa oli keihäänheitto.

## Lähteet
Reichenow-Möglin

**Reichenow-Möglin** on kunta Märkisch-Oderlandin piirikunnassa, Saksassa. Vuoden 2020 väestönlaskennassa Reichenow-Möglinin väkiluku oli 550.

## Lähteet

## Aiheesta muualla
Tupakoinnin torjuntaa koskeva puitesopimus

**[[Maailman terveysjärjestö]]n (WHO) tupakoinnin torjuntaa koskeva puitesopimus** (, *WHO FCTC*) on 21. toukokuuta 2003 WHO:n 56. yleiskokouksessa Genevessä hyväksytty kansainvälinen sopimus. Se oli ensimmäinen kansanterveyteen keskittyvä kansainvälinen sopimus. Se asettaa maailmanlaajuiset periaatteet tupakkatuotteiden käytön ja haittojen vähentämiselle. Sopimus tuli Suomea sitovaksi vuonna 2005. Yli 90 prosenttia maailman väestöstä asuu maissa, jotka ovat ratifioineet sopimuksen.

## Katso myös
*Tupakointi

## Lähteet

## Aiheesta muualla
* WHO:n sivut sopimukselle
* Tupakkasopimus tutuksi (Sosiaali- ja terveysministeriön julkaisuja 2011:3) 
* Sopimus Finlexissä (SopS 27/2005)
Clarence Ray Allen

**Clarence Ray Allen** (16. tammikuuta 1930 – 17. tammikuuta 2006) oli yhdysvaltalainen rikollinen, joka syyllistyi neljään murhaan Kaliforniassa 1970- ja 1980-luvuilla.

Allen oli tuomittu elinkautiseen vankeuteen kesäkuussa 1974 suoritetusta fresnolaisen Fran's Market -ruokakaupan murtovarkaudesta ja 17-vuotiaan Mary Sue Kittsin murhasta. Oikeudenkäynnin jälkeen Allen järjesti vankilasta käsin kolmen häntä vastaan todistaneen murhan.

Allen tuomittiin kuolemaan marraskuussa 1982. Hänet teloitettiin myrkkyruiskeella 17. tammikuuta 2006. Kalifornian kuvernööri Arnold Schwarzenegger oli kieltäytynyt armahtamasta häntä.

## Lähteet

## Aiheesta muualla
* The People v. Clarence Ray Allen (42 C3d 1222) &ndash; Kalifornian korkein oikeus (31.12.1986)
Metekelin konflikti

**Metekelin konflikti** on Länsi-Etiopiassa vuonna 2019 alkanut hyökkäysten ja joukkomurhien sarja. Gumuzit hyökkäävät alueelle tunkeutuneita amharoita, ageweja ja armeijaa vastaan. Gumuzien hyökkäysten syynä on se, että muut kansat ovat asettautuneet gumuzien mailleen ja vieneet gumuzien viljely- ja laidunmaita.

## Syy
Kriisissä on kyse gumuz-miliisien hyökkäyksestä Etiopian armeijan ja seudun etnisten vähemmistöjen kimppuun Näitä ovat amharat ja agewit, oromot ja shinashat  

Gumuzien konflikti muiden Etiopian kansojen kanssa on jatkunut pitkään. Alkujaan gumuzit joutuivat helposti ylämaalla asuvien amharoiden ja agewien orjanhakuretkien kohteiksi, jonka seurauksena gumuzeille kehittyi kulttuuri, jossa ylämaalta tulleen tappaminen oli suuri kunnia. 1950-luvulta alkaen Etiopian hallitus asutti muualta tulleita gumuzien maille. Gumuzit kapinoivat neljä kertaa 60-luvulta 90-luvulle. Konflikti oli pääosin gumuzien ja amharojen välinen. Hallitus tuki amharoja.  Näin gumuzien asuinalue kutistui. Esimerkiksi vuosina 1984-85 hallitus sijoitti 82000 ihmistä pohjoisen nälänhädän alueelta. Etiopia alkoi kehittää alueen maataloutta 2010-luvulla. Tämä johti siihen, että nomadisesti elävät gumuzit joutuivat pois omilta mailtaan kiinteiden peltojen tieltä. Gumuzit alkoivat sabotoida tulijoiden peltoja.

Gumuzin militioita koulutetaan Sudanissa. Viime vuosina amharoita on muuttanut gumuzien maille Benishangul-Gumuzin alueen Metekelin vyöhykkeelle. Tulokkaat ovat ottaneet gumuzeilta hedelmällisen maan. Joidenkin amharajohtajien mukaan osa alueen maasta kuuluu heille. Tämä on herättänyt gumuzeissa vihaa ja halua päästä eroon amharoista. Metekelin konflikti ei suoraan liity Tigrayn konfliktiin.

## Tapahtumia

### 2019
26. kesäkuuta 2019 amharoiden alueen vallankaappausta yrittäneet amharat tappoivat 37 Benishangul-Gumuzin alueella. Mukana oli kolme viranomaista, joista yksi oli alueen presidentti.

### 2020
*Syyskuu 2020* viikkoja kestäviä hyökkäyksiä siviilien kimppuun.

*14. marraskuuta*. Benishangul-Gumuzin alueella bussihyökkäys, 34 kuoli.

*15. joulukuuta*. Siviilejä surmattiin Metekelin alueella.

*23. joulukuuta*. Asemiehet tappoivat 207, ehkä ainakin 222 ihmistä Bekojin kylässä Länsi-Etiopian Metekelin alueella. Uhrit olivat miehiä, naisia, lapsia ja vanhuksia. Osa nukkui, kun kimppuun hyökättiin. Hyökkääjät polttivat taloja ja peltoja. Kohteena olleet olivat amharoja, oromoja ja shinashoja. Ei ollut tietoa liittyikö hyökkäys Tigrayn kriisiin. Hallituksen mukaan hyökkäyksen tarkoitus oli saada hallitus siirtämään joukkojaan Tigrayn osavaltiosta.

*24. joulukuuta*. Etiopian armeija tappoi 42 ihmistä, joita epäili Bekojin joukkomurhasta.

## Lähteet
Alån

**Alån** tai **Aleån** on Ruotsissa Norrbottenin läänissä virtaava 20 kilometriä ja 11 kilometriä pitkä joki, joka muodostaa Alånin vesistön 79 kilometriä pitkästä pääuomasta sen 20 km pitkän alajuoksun ja 11 km pitkän keskijuoksun osuuden. Joen valuma-alueen pinta-ala on 592 neliökilometriä ja se laskee Pohjanlahden Perämereen Luulajan kunnassa.

## Lähteet
### Huomautuksia

### Viitteet
Anne Lockhart

**Anne Kathleen Lockhart** (s. 6. syyskuuta 1953 New York City, New York) on yhdysvaltalainen näyttelijä. Lockhart on näytellyt lähinnä sivuosia, lisäksi hän on ääninäyttelijä ja suosittu mainoskasvo. Lockhartin rooleista tunnetaan eritoten Sheba televisiosarjassa *[[Taisteluplaneetta Galactica (1978)|Taisteluplaneetta Galactica]]*.

## Ura
Anne Lockhart näytteli jo nelivuotiaana lyhytelokuvassa *T Is for Tumbleweed*, lisäksi hän näytteli mainoksissa, mutta pääpaino oli kuitenkin koulunkäynnissä. Vuosina 1959–1962 Lockhart oli kreditoimattomana esiintyjänä äitinsä June Lockhartin tähdittämässä televisiosarjassa *Lassie*. Vuonna 1965 hänellä oli kreditoitu rooli sarjassa *Death Valley Days*, minkä jälkeen hän on näytellyt yli 60 roolia.

Lockhartilla on ollut roolitehtäviä muun muassa televisiosarjoissa *[[Ritari Ässä (vuoden 1982 televisiosarja)|Ritari Ässä]]*, *Simon & Simon*, *[[Murhasta tuli totta]]* ja **. Vuonna 1979 Lockhart näytteli luutnantti Shebaa televisiosarjassa *[[Taisteluplaneetta Galactica (1978)|Taisteluplaneetta Galactica]]*; hän oli mukana yhdessätoista jaksossa. 2000- ja 2010-luvuilla Lockhartilla on ollut pieniä roolitehtäviä muun muassa sarjoissa *[[NCIS Rikostutkijat]]*, *[[West Wing]]*, *[[Studio 60]]* ja *[[Chicago Fire (televisiosarja)|Chicago Fire]]*.

Valkokankailla Lockhart debytoi lännenelokuvassa *Jory* (1973). Sittemmin hän näytteli muun muassa trillerissä *Sunburst* (1975), seikkailuelokuvassa *Joyride* (1977), komediassa *Hambone and Hillie* (1983) ja kauhukomediassa *[[Troll (elokuva)|Troll]]* (1986). Lockhartin ura on jatkunut lähinnä sivurooleissa, kuten poliisin osa elokuvassa *Big Bad John* (1990) ja Marion Rosen osa perhedraamassa *Dakota's Summer* (2014).

Lockhart on näytellyt myös mainoksissa ja ääninäyttelijänä.

## Sukutausta
Lockhartin vanhemmat ovat näyttelijä June Lockhart ja John F. Maloney. Hänen äitinsä vanhemmat Gene Lockhart ja Kathleen Lockhart olivat myös näyttelijöitä. Anne Lockhart varttui Brentwoodissa Kaliforniassa.

## Lähteet

## Aiheesta muualla
*Battlestarwiki: Anne Lockhart
Plurien

**Plurien** (bretoniksi *Plurien*) on kunta läntisessä Ranskassa Côtes-d'Armorin departementissa Bretagnen alueella. Se sijaitsee Englannin kanaalin rannikon tuntumassa Saint-Brieucin ja Saint-Malon kaupunkien puolessa välissä.

Kunnan nähtävyys on noin vuonna 1000 rakennettu romaaninen Saint Pierren kirkko. Toukokuussa kirkon vieressä aukeaa perjantaisin pidettävät kesämarkkinat, missä on kukkatori ja myydään paikallisia tuotteita.

Meren rannalla on Sables d'Or Les Pins -lomakeskus, mistä osa on Plurienin kunnan alueella. Suurin osa lomakeskuksesta on Fréhelin kunnan alueella.

## Lähteet

## Aiheesta muualla
Rosån

**Rosån** on Ruotsissa Norrbottenin läänissä virtaava 35 kilometriä pitkä joki, joka muodostaa Rosånin vesistön 38 kilometriä pitkän pääuoman pääosan. Joen valuma-alueen pinta-ala on 197 neliökilometriä ja se laskee Pohjanlahden Perämereen Piitimen kunnassa.

## Lähteet
### Huomautuksia

### Viitteet
Kågeälven

**Kågeälven** on Ruotsissa Västerbottenin läänissä virtaava 59 kilometriä pitkä joki, joka muodostaa Kågeälvenin vesistössä sen 97 kilometriä pitkän  pääuoman alajuoksun. Pääuoma alkaa Djupträsketistä, joka sijaitsee 319 metriä mpy.. Joen valuma-alueen pinta-ala on 909 neliökilometriä ja se laskee Pohjanlahden Perämereen Skellefteån kunnassa.

## Lähteet
### Huomautuksia

### Viitteet
Jeff Wayne’s The War of the Worlds (vuoden 1998 videopeli)

**Jeff Wayne’s War of the Worlds** on Rage Games -yhtiön kehittämä ja GT Interactive -yhtiön vuonna  Windowsille julkaisema reaaliaikainen strategiavideopeli. Se perustuu H. G. Wellsin vuoden 1898 romaaniin *[[Maailmojen sota]]* ja muusikko ja säveltäjä Jeff Waynen konseptialbumiin *[[Jeff Wayne’s Musical Version of The War of the Worlds]]* vuodelta 1978.

## Pelaaminen

Pelissä on mahdollista pelata sekä Maa-planeettaa puolustavilla ihmisillä että sinne Mars-planeetalta hyökkäävillä marsilaisilla. Marsilaisten aloitustukikohta sijaitsee Skotlannissa Grampianvuorilla, kun taas ihmisten vastaava sijaitsee Lontoossa. Peli päättyy, kun jompikumpi osapuoli menettää tukikohtansa.

Pelialue on jaettu 30 sektoriin. Ne tuottavat omistajalleen resursseja &ndash; ihmisille rautaa, hiiltä ja öljyä, marsilaisille kuparia, raskasmetalleja ja ihmisverta &ndash; ja yksiköitä. Kussakin sektorissa alkaa taistelu joko pelaajan tai tietokoneen lähettäessä sinne yksiköitään sellaisen vallatakseen. Taistelu päättyy, kun toinen taistelijoista on menettänyt kaikki yksikkönsä sektorissa.

## Juoni

Vuonna 1898 marsilaiset laukaisevat Maata kohti sylintereitä, jotka kuljettavat marsilaisia sotakoneineen. Sylintereistä ensimmäinen putoaa Englantiin Horsellin yhteismaalle, missä siinä matkustavat marsilaiset häviävät ihmisille. Muut marsilaisten sylintereistä muuttavat kurssiaan ja putoavat Skotlantiin, mihin marsilaiset perustavat onnistuneesti tukikohdan.

## Vastaanotto

*Jeff Wayne’s War of the Worlds* sai *[[Pelit (lehti)|Pelit]]*-lehdeltä arvosanan 72/100. Lehti kritisoi sitä, että pelin yksiköt eivät juuri vastaa sen sijoitusajankohdan vastaavia, vaan pelaaminen muistuttaa pitkälti muita reaaliaikaisia strategiapelejä.

## Lähteet
Karl Henrik Adlercreutz

**Karl Henrik Adlercreutz** (12. marraskuuta 1772 Porvoo – 9. heinäkuuta 1832 Siuntio) oli suomalainen tuomari ja valtiopäivämies.

Adlercreutzin vanhemmat olivat kollegiasessori Henrik Tomas Adlercreutz ja Sofia Elisabet Tandefelt ja puoliso vuodesta 1822 Hedvig Bergman (k. 1851).  Adlercreutz tuli ylioppilaaksi 1787 ja suoritti tuomarintutkinnon 1790. Laamannin arvonimen hän sai 1809. Hänestä tuli Turun hovioikeuden auskultantti 1790 ja ylimääräinen notaari 1794. Adlercreutz oli Raaseporin itäisen tuomiokunnan tuomari 1795–1823. Hän oli edustaja aatelissäädyssä Porvoon valtiopäivillä 1809. Adlercreutz omisti Sjundbyn kartanon Siuntiossa. 

Tilanomistaja, juristi Tomas Erik Robert Adolf Adlercreutz oli  Karl Henrik Adlercreutzin poika.

## Lähteet
Alice Walker (miekkailija)

**Alice Barringer Walker** (10. huhtikuuta 1876 Brixton, Suur-Lontoo, Englanti – 10. maaliskuuta 1954 Royal Tunbridge Wells, Kent, Englanti) oli brittiläinen miekkailija. Walker osallistui vuoden 1924 kesäolympialaisiin edustaen Isoa-Britanniaa. Hän ei selviytynyt florettimiekkailussa alkulohkostaan jatkoon voitettuaan yhden ottelun ja hävittyään neljä kamppailua. Hän voitti floretin Britannian-mestaruuden 1913 ja 1914.

## Lähteet
John Colicos

**John Colicos** (10. joulukuuta 1928 Toronto, Kanada – 6. maaliskuuta 2000 Toronto) oli kanadalainen näyttelijä. Arvostusta hän sai eritoten Shakespeare-näyttelijänä, tunnettuutta sitä vastoin Baltarin roolistaan televisiosarjassa *[[Taisteluplaneetta Galactica (1978)|Taisteluplaneetta Galactica]]*. Colicos näytteli teatterielokuvissa koko 1900-luvun jälkipuoliskon, mutta vain jokunen rooli sai mainittavaa huomiota.

## Ura
John Colicos debytoi Montreal Repertory Theatren lavalla. Vuonna 1951 hänet valittiin parhaaksi näyttelijäksi Dominion Drama -festivaalissa. Hän näytteli englantilaisessa Old Vic -teatterissa kuningas Learia vain 22-vuotiaana, ja oli nuorin näyttelijä, joka on tulkinnut kyseisen roolin. Vuonna 1956 Colicos näytteli New Yorkissa Orson Wellesin tuottamassa *[[Kuningas Lear]]issa*, ja 1957 hän osallistui Shakespearen näytelmiä esittävään Stratford-festivaaliin. Colicos näytteli muun muassa *[[Hamlet]]issa* ja *[[Kesäyön unelma]]ssa*. Vuonna 1964 hän näytteli Stratfordissa menestyksekkäästi *Kuningas Learin* nimiroolin. Colicos sai suitsutusta myös Winston Churchillin roolistaan Rolf Hochhuthin näytelmässä *Soldiers*, jota esitettiin New Yorkissa ja Lontoossa.

Colicosin ensimmäinen merkittävä valkokangasrooli oli Thomas Cromwellin osa elokuvassa *Anne of the Thousand Days* (1970). Sittemmin Colicos näytteli muun muassa elokuvissa *Raid on Rommel* (1971), *Scorpio* (1973), *Drum* (1976) ja *[[Postimies soittaa aina kahdesti]]* (1981).

Televisiossa Colicos näytteli vuodesta 1953 aina vuosisadan loppuun. Rooleja kertyi kymmenittäin, mukaan lukien Korin rooli tieteissarjassa *[[Star Trek (alkuperäinen sarja)|Star Trek]]* (1967) ja Matthew Kendallin rooli villinlännen sarjassa *[[Karjatila High Chaparral]]* (1970).

Colicosin tunnetuin televisiorooli on Lorne Greenen näyttelemän Adaman antagonisti Baltar tieteissarjassa *[[Taisteluplaneetta Galactica (1978)|Taisteluplaneetta Galactica]]* (1978–1979).

Galactican jälkeen Colicosin merkittävä televisiorooli oli Mikkos Cassadine saippuatuotannossa *[[General Hospital]]* (1981). Colicos näytteli myös toimintasarjassa *[[Charlien enkelit]]* (1979) ja tieteissarjassa *[[Star Trek: Deep Space Nine]]* (1994–1998), jossa hän uusi Korin roolinsa.

## Lähteet

## Aiheesta muualla
*Memory Alpha: John Colicos
*Battlestarwiki: John Colicos
Ratapiiri

**Ratapiiri** (vuoteen 1963 ratajakso) oli 1891–1985 käytössä ollut Suomen rautatiehallituksen rataosaston aluehallinnon (ns. linjahallinnon) toimielinten nimitys. Niiden henkilökunta huolehti rataverkon tietyn osan ratojen, niiden varsilla olleiden laitteiden ja rakennusten ylläpidosta ja peruskorjauksista. Ratapiirien tehtäviin ei kuulunut uusien ratojen rakentaminen, vaikka ratapiirien päälliköt usein osallistuivat maa-alueiden pakkolunastustoimituksiin ennen rakennustöiden alkamista, mutta varsinaisesti huolenpito uudesta radasta alkoi sen liikenteelle avaamisesta. Ratapiirin ylimpänä virkamiehenä eli päällikkönä toimi ratainsinööri.

Vuoden 1891 alusta alkaen Suomen rataverkko jaettiin 14 ratapiiriin. Vuonna 1927 piirejä oli 26, mutta seuraavana vuonna tehdyssä järjestelyssä niiden lukumääräksi päätettiin jälleen 14. Päälliköiden asemapaikoiksi määrättiin Helsinki, Joensuu, Kouvola, Kuopio, Oulu, Riihimäki, Savonlinna, Sortavala, Tampere, Tornio, Turku, Vaasa ja Viipuri siten, että Viipuri oli kahden ratapiirin päällikön asemapaikka. Viidestoista ratapiiri perustettiin 1930 ja sen päällikön asemapaikaksi määrättiin Oulu. Lukumääräksi päätettiin 13 vuoden 1945 alusta alkaen ja seuraavina vuosikymmeninä määrää vähennettiin. Ratapiirien alueet muodostettiin yhteneviksi liikennepiirien alueiden kanssa 1960-luvun lopulla ja näin lukumääräksi tuli seitsemän: Helsingin, Joensuun, Kouvolan, Oulun, Pieksämäen, Seinäjoen ja Tampereen ratapiiri. Lähes kaikki ratapiirien tehtävät annettiin 1985 seitsemälle rautatiepiirille, jotka kuitenkin kolmen vuoden jälkeen korvattiin ratakeskuksilla.

## Lähteet
Jepa Lambert

**Jenni ”Jepa” Lambert** (s. 1980 Vantaa) on suomalainen soul-laulaja. Hän on esiintynyt taustalaulajana useissa televisio-ohjelmissa ja musiikkituotannoissa, kuten sarjoissa *[[SuomiLove]]*, *[[Tähdet, tähdet]]* ja *[[Elämäni biisi]]*. Hän on laulanut myös monien suomalaisten ja kansainvälisten artistien kanssa.

Vuonna 2013 hän osallistui *[[The Voice of Finland]]* -ohjelman toiselle tuotantokaudelle, jossa hän selvisi suoriin lähetyksiin asti. Hän myös osallistui Uuden Musiikin Kilpailuun 2014 nimellä Lili Lambert, jossa hän julkaisi ensimmäisen singlensä ”Let Me Take You There”.

Lambert on ääninäytellyt muun muassa *[[Paavo Pesusieni]]* -sarjassa.

Lambert vietti lapsuutensa Vantaalla ja lauloi Tikkurilan Minttukirkon tilaisuuksissa. 

## Lähteet

## Aiheesta muualla
* 
* Jepa Lambertin kotisivut
Abalessa

**Abalessa** () on kunta Algerian Tamanrassetin maakunnassa. Se sijaitsee Oued Amded -vadin varrella 90 kilometriä Tamanrassetista länteen. Kunnassa on 9&nbsp;200 asukasta (vuonna 2008).

Abalessan keidas on Idlesin ja Tazroukin ohella yksi Ahaggarin tärkeimmistä maanviljelyn keskuksista. Se tuottaa varsinkin taateleita. Abalessa oli keskiajalla tärkeä Agadeziin, Gaoon ja Timbuktuun suuntautuneen karavaanikaupan pysähdyspaikka. Tuaregien hallitseman keitaan väestö koostui etupäässä orjista ja heidän jälkeläisistään. Algerian itsenäistyttyä siitä on kehittynyt kukoistava paikallinen keskus.

Abalessan tärkein nähtävyys on sen lähellä sijaitseva linnake, josta löydettiin vuonna 1925 legendaarisen berberiprinsessa Tin Hinanin luuranko. Esinelöytöjen perusteella hauta on peräisin 100–200-luvulta. Tin Hinania pidetään Kel Ahaggar -tuaregiryhmän esiäitinä.

## Lähteet
International Securities Identification Number

**International Securities Identification Number** (lyh. **ISIN**) on aakkosnumeerinen koodi, joka yksilöi arvopaperin tai muun rahoitusvälineen. Kaikilla julkisesti noteeratuilla arvopapereilla ja arvo-osuusjärjestelmään kuuluvilla instrumenteilla on oma ISIN-koodinsa. ISIN-koodia käytetään maailmanlaajuisesti esimerkiksi velkakirjojen, osakkeiden, futuurien, warranttien, sijoitusrahastojen, johdannaisten, merkintäoikeuksien ja optioiden tunnistamiseen.

ISIN-koodien myöntämisestä liikkeelle laskettaville arvopapereille vastaa kunkin valtion kansallinen numerointikeskus (National Numbering Agency, NNA). Kansalliset numerointikeskukset ovat kansainvälisen kattojärjestön ANNA:n (Association of National Numbering Agencies) jäseniä. Suomessa ISIN-koodit myöntää Euroclear Finland.

## Rakenne
ISIN-koodin rakenne määritellään ISO 6166 -standardissa. ISIN on 12-merkkinen tunniste, joka koostuu kaksikirjaimisesta maakoodista, 9-numeroisesta yksilöivästä sarjanumerosta ja edeltävien numeroiden perusteella laskettavasta yksinumeroisesta tarkistusnumerosta. Esimerkiksi Nokian osakkeen ISIN on FI-000900068-1, joka voidaan ilmaista myös ilman viivoja.

Yhdysvalloissa ja Kanadassa arvopaperien yksilöimiseen käytetään pääsääntöisesti CUSIP-numeroa, joka voidaan  muuntaa ISIN-koodiksi lisäämällä koodin alkuun maakoodi ja loppuun tarkistusnumero.

## Käyttö
ISIN-koodi on kansainvälinen arvopaperikaupan yksilöintistandardi, jota käytetään edistämään kaupan määrittämis- (clearing) ja toteutusvaiheita (settlement). Koodin yhdenmukainen muoto mahdollistaa sijoitusten seuraamisen johdonmukaisesti kaikilla markkinoilla maailmanlaajuisesti. ISIN identifioi rahoitusvälineen yksiselitteisesti, kun tietyt muut tunnussymbolit voivat samalla rahoitusvälineellä vaihdella markkinapaikan ja valuutan mukaan. Esimerkiksi saman pörssiyhtiön pörssikoodi eli niin kutsuttu ticker-symboli on eri kaikissa pörsseissä, joissa yhtiön osake on noteerattu.

## Lähteet

## Aiheesta muualla
* Kansallisten numerointikeskusten kansainvälisen kattojärjestön verkkosivut
Mosambikin kielet

**[[Mosambik]]** on monikielinen ja -kansallinen maa. Sen kotoperäiset kielet ovat bantukieliä, mutta siirtomaahistoriasta johtuen portugalilla on vahva asema. Ethnologuen mukaan maassa tavataan 43 elävää kieltä.

## Portugalin kieli
Portugali on Mosambikin ainoa virallinen kieli. Mosambikinportugali eroaa sanastoltaan hieman Portugalin ja Brasilian varianteista.

Virallisesta asemasta huolimatta portugali on vain harvojen mosambikilaisen äidinkieli (noin 17% koko väestöstä). Portugalin osaaminen on välttämättömyys valtiollisten viranomaisten kanssa asioimiseen.. Isoimmissa kaupungeissa kuitenkin jopa 80% väestöstä osaa portugalia.

Portugalin ymmärtämisessä on melko paljon alueellisia eroja: eniten sitä ymmärretään Inhambanen provinssissa, jossa 57% naisista ja 75% miehistä ymmärtää kieltä. Vähiten portugalia ymmärretään Teten provinssissa, jossa vastaavat luvut ovat 26% naisten ja 42% miesten kohdalla..

## Muut kielet
Mosambikin kotoperäiset kielet ovat suurimmaksi osaksi bantukieliä, joista puhutuin on makua (n. 4 miljoonaa puhujaa). Muita yleisesti puhuttuja kieliä ovat:

Englantia osataan yleisesti erityisesti turismin kanssa työskentelevien keskuudessa. Vaikka Mosambik ei ole koskaan ollut Ison-Britannian siirtomaa, maa kuuluu Kansainyhteisöön.

Mosambikilaisen viittomakielen alkuperää ei tunneta, mutta se ei perustu portugalilaiseen tai amerikkalaiseen viittomakieleen. Viittomakieltä tavataan enimmäkseen Mosambikin isoimmissa kaupungeissa kuten Maputossa, Beirassa ja Nampulassa..

## Lähteet

## Aiheesta muualla
* IV Recenseamento Geral da População e Habitação de 2017 (Censo 2017) referentes a Moçambique (pdf, Mosambikin väestönlaskenta 2017, äidinkielistä yms. s. 82-93 taulukot)  (ine.gov.mz)
Mosambikinportugali

**Mosambikinportugali** (port. *o português moçambicano*) on Mosambikissa puhuttava portugalin muoto. Portugali on maan ainoa virallinen kieli, mutta vain noin 17% koko väestöstä puhuu sitä äidinkielenään. Portugali toimii myös maan monien etnisten ryhmien yhteisenä kielenä. Paikalliset kielet, suurimmaksi osaksi bantukielet, ovat vaikuttaneet mosambikinportugalin ääntämykseen ja sanastoon..

Koska brasilianportugalilla on eniten puhujia koko maailmassa, on mosambikinportugalikin alkanut ottaa vaikutteita Brasilian variantista. Vaikutteita tulee kirkoissa ja medioissa käytettävästä kielestä.

## Sanasto
Isoimmat erot mosambikinportugalin ja muiden varianttien välillä löytyvät sanastosta.

Lähde:

## Lähteet
FreeCAD

**FreeCAD** on avoimen lähdekoodin ohjelmisto tietokoneavusteiseen suunnitteluun (CAD/CAE). Ohjelmisto on yleiskäyttöinen ja tukee kolmiulotteista mallinnusta, se on suunnattu mekaaniseen ja tuotesuunnitteluun.

Ohjelma sallii kaksiulotteisten hahmotelmien tekemisen, jotka voi myöhemmin muuntaa kolmiulotteisiksi.
Ohjelman ovat kehittäneet Jürgen Riegel, Werner Mayer ja Yorik van Havre. Ohjelmisto on saatavilla Linuxille, macOS:lle ja Windowsille. Ohjelma on parametrinen, joka tarkoittaa, että yksittäiset elementit ja niiden suhteet toisiin elementteihin on muokattavissa.

Ohjelmiston versio 1.0 on julkaistu marraskuussa 2024. Ohjelmisto oli kehityksessä vuosia ja oli käytössä myös ennen 1.0 versiota. Versiossa 1.0 kaksi merkittävää ominaisuutta on ratkaistu. "Assembly Workbench" on siirretty aiemmasta projektista.

## Lähteet
Nilopegamys plumbeus

**Nilopegamys plumbeus** on ainostaan holotyypistään tunnettu hiirien ja rottien heimon jyrsijä, sekä oman sukunsa **Nilopegamys** ainut laji. Holotyyppi kerättiin Etiopian Gojjamista vuonna 1927, eikä lajia ole sen koommin tavattu. Onkin mahdollista, että se on hävinnyt jo kokonaan sukupuuttoon. Kansainvälinen luonnonsuojeluliitto eli IUCN on määritellyt sen äärimmäisen uhanalaiseksi lajiksi.

## Taksonomia
*Nilopegamys plumbeus* on oman sukunsa *Nilopegamys* ainoa laji. Sitä on aikaisemmin pidetty afrikanvesirotan (*Colomys goslingi*) synonyyminä tai alalajina. Nykyisin sitä pidetään omana lajinaan. Laji tunnetaan ainoastaan vuonna 1927 kerätyn urospuolisen holotyypin perusteella.

## Koko ja ulkonäkö
*Nilopegamys plumbeus* on keskikokoinen jyrsjiä. Ruumiin pituus on 148&nbsp;mm ja hännän pituus 180&nbsp;mm. Paino on arviolta 71–81&nbsp;grammaa. Väritykseltään se on mustavalkoinen. Selkäpuoli on harmahtavanmusta ja vatsapuoleltaan valkoinen. Selkä- ja vatsapuolella on selkeä raja. Turkki on pehmeä ja tiheä. Pää on pitkulainen ja kuono paksu. Kuonossa on pitkät tuntokarvat. Silmät ja korvat ovat pienet. Korvan juurella on valkoinen laikku. Naamassa valkoista on ylähuulilla, leuassa, kaulassa, naaman sivuilla ja rinnassa. Etujalkojen alaosa ja takajalat ovat valkoiset. Häntä on hieman ruumista pidempi.

## Levinneisyys ja elinympäristö
Lajin ainut tunnettu yksilö kerättiin Tanajärveen laskevan Pikku-Abbai-joen lähteen lähettyviltä Gojjamista Etiopiassa () Paikan kuvailtiin löydettäessä olleen erikseen nimeämättön pieni puro Etiopian ylängöllä noin 2&nbsp;600 metrin korkeudella merenpinnasta.

## Elintavat
Laji on Afrikan hiiristä ja rotista pisimmälle vesielämään kehittynyt. Sopeutumia vesielämään ovat esimerkiksi paksu kuono ja pitkät tuntokarvat, litteä kallo, paksu turkki, silmät korkealla päässä ja pitkät takajalat. Lajin aivot ovat noin 1,5 kertaa tyypillistä hiirtä tai rottaa suuremmat, mikä saattaa auttaa sitä hahmottamaan paremmin kolmiulotteista ympäristöä joissa tai puroissa. Ravintoa laji hankkii mahdollisesti vesirotan tapaan syöden hyönteisiä. Holotyypin on kuvailtu "haisseen kalalta". Onkin mahdollista, että yksilö on käyttänyt ravinnokseen kalaa tai muita pieniä eläimiä.

## Uhat ja suojelu
Kansainvälinen luonnonsuojeluliitto eli IUCN on määritellyt lajin *Nilopegamys plumbeus* äärimmäisen uhanalaiseksi lajiksi. Kotieläinten laiduntaminen oli muuttanut sen elinympäristöä jo 1920-luvulla ja nykyisin se on pelkkää laidunaluetta. Onkin mahdollista, että laji on jo hävinnyt sukupuuttoon. Lajiin ei ole kohdistettu minkäänlaisia suojelutoimia.

## Lähteet
Réunioninkreoli

**Réunioninkreoli** (ran. *créole réunionnais*) on Réunionilla puhuttava ranskaan pohjautuva kreolikieli. Kielen katsotaan olevan elinvoimainen, ja sen lähin sukulaiskieli on Uudella-Kaledonialla puhuttava tayo.

Kielellä on noin 560&nbsp;000 puhujaa.

Réunionin ainoa virallinen kieli on ranska, mutta käytännössä koko väestö osaa paikallista kreolia. Kieli on tärkeä yhdistävä tekijä väestön keskuudessa, joka koostuu niin ranskalaisista, malagasseista, afrikkalaisista ja intialaisista. Vuodesta 2014 alkaen kieli on nauttinut "alueellisen kielen" asemasta ja sitä opetetaan kouluissa.. Myös Réunionin yliopisto tarjoaa mahdollisuuden opiskella ja tutkia kieltä.

Réunioninkreolia kirjoitetaan latinalaisilla aakkosilla. Réunioninkreoliksi on käännetty kirjallisuutta, kuten Asterix- ja Tintin-sarjakuvia sekä *[[Pikku prinssi]]*.

## Fonologia
### Vokaalit

Vokaalit /a, e ja o/ voivat esiintyä myös nasaalisina.

Lähde:

### Konsonantit

Lähde:

## Sanasto

Lähde:

## Galleria

Tiedosto:Kor Lïmin - Corps humain.jpeg|Ruuminosien nimet réunioninkreoliksi.
Tiedosto:Panneau-Sin-Dni.JPG|Katukyltti ranskaksi ja réunioninkreoliksi.
Tiedosto:Panneau en créole réunionnais.jpg|Kreolinkielinen juliste.


## Lähteet
RawTherapee

**RawTherapee** on avoimen lähdekoodin kuvankäsittelyohjelma.
Ohjelman alkuperäinen kehittäjä on Gábor Horváth ja hänen julkaistuaan ohjelman lähdekoodit vuonna 2010 sen kehitystä on jatkanut joukko ihmisiä ympäri maailman.

Ohjelma tukee useita digitaalikameroiden raakakuvamuotoja (RAW). Ohjelma on saatavilla Linuxille, macOS:lle ja Windowsille.

## Lähteet

## Aiheesta muualla
* A beginner's guide to RawTherapee
Bourbon-kreolit

**Bourbon-kreolit** (ran. *créole bourbonnais*) on nimitys erilaisille ranskaan pohjautuville kreolikielille, joita puhutaan Intian valtamerellä sijaitsevilla Afrikan saarilla. Toisinaan kieliryhmästä käytetään nimitystä "**maskareenien kreolit**" johtuen Maskareenien saarista. Ryhmä on osa maailmanlaajuista makroranskan kieliryhmää, joka käsittää ranskaan pohjautuvat pidgin- ja kreolikielet.

Nimitys *Bourbon* juontuu Réunionin vanhasta nimestä (Île Bourbon), josta Bourbon-kreolien uskotaan saaneen alkunsa.

Bourbon-kreoliin kuuluvat seuraavat kielet:

* Réunioninkreoli
* Morisyen
* Rodriguesinkreoli
* Agalegankreoli
* Seychellien kreoli 
* Chagossaartenkreoli

## Lähteet
Danielle de Saint-Jorre

**Danielle Marie-Madeleine de Saint-Jorre d'Offay** (30. syyskuuta 1941 Mahé – 25. helmikuuta 1997 Pariisi) oli seychelliläinen poliitikko ja opettaja. Hänet muistetaan parhaiten Seychellien kreolin tärkeimpänä puolestapuhujana.

## Tausta ja yksityiselämä
Alkuperäiseltä nimeltään Danielle d'Offay hän syntyi Seychellien pääsaarella Mahélla vuonna 1941. de Saint-Jorre muutti Isoon-Britanniaan opiskelemaan ja valmistui maisteriksi Edinburghin yliopistosta vuonna 1965. Seuraavana vuonna hän suoritti opettajan pätevyyden Lontoon yliopistossa. Myöhemmin 1970-luvulla hän opiskeli kielitiedettä Yorkin yliopistossa ja suoritti kandidaatin tutkinnon..

de Saint-Jorre sairastui syöpään 1990-luvun puolessa välissä ja kuoli pariisilaisessa sairaalassa 25. helmikuuta 1997..

## Ura ja perintö
de Saint-Jorre oli mukana perustamassa kreolikielen viikko, jota on vietetty Seychelleillä vuodesta 1985 Seychellien kreolin edistämiseksi.

Ulkoministeriksi de Saint-Jorre nimitettiin vuonna 1989 ja hän toimi tehtävässä aina kuolemaansa saakka. Ulkoministerin salkun lisäksi hänen vastuullaan olivat ympäristö ja turismi. Hän edusti Seychellejä mm. Maailmanpankissa. Lisäksi de Saint-Jorre oli mukana perustamassa Bann Zil -nimistä kansainvälistä verkostoa, joka keskittyy kreolikielten edistämiseen..

Danielle de St. Jorre -stipendirahasto on International Ocean Institute'n on nimetty de Saint-Jorren mukaan.

## Lähteet
Anna-Leenan jouluaatto

**Anna-Leenan jouluaatto** (tunnetaan myös nimellä **Jouluaatto 1977 Anna-Leenan luona**) on suomalainen Yleisradion tuottama vuonna 1978 valmistunut jouluaiheinen lyhytdokumenttielokuva. 

Dokumentin ohjasi Eeli Aalto, ja käsikirjoitti elokuvan kuvaushetkellä ollut 12-vuotias Anna-Leena Härkönen, joka myöhemmin on tullut tunnetuksi kirjailijana ja näyttelijänä. Kuvaukset tehtiin jouluna 1977. 

## Kuvaus
Dokumentissa vietetään joulua Anna-Leena Härkösen perheessä Kempeleessä vuonna 1977. Joulua ovat viettämässä Anna-Leenan lisäksi perheen äiti ja isä, Anna-Leenan sisarukset Ulla, Kati ja Kirsti sekä perheen koira Terkku pentuineen. Luvassa on muun muassa joulukuusen haku metsästä ja sen koristelu, jouluaterian nauttiminen, joululaulujen laulaminen, ja  joulupukin vierailu.

## Esitystiedot
Dokumentti ensiesitettiin TV2 -kanavalla 24. joulukuuta 1978. Elokuva on esitetty uusintana Yle Teemalla vuonna 2008. Lisäksi elokuva on nykyään osa suoratoistopalvelu Yle Areenan valikoimaa.

## Vastaanotto
Helsingin Sanomien toimittaja Sirpa Pääkkönen kommentoi elokuvaa vuoden 2008 uusintaesityksen aikaan artikkelissaan, että: "Rosoinen kuvaus ja amatöörimäinen ote ovat osa ohjelman tunnelmaa." 

Anna-Leena Härkönen kertoi Yle Teema-kanavalla vuonna 2008 esitetyssä haastattelussa, että hänellä on vaikeuksia katsoa lapsuutensa ohjelmaa, koska se tuo kipeitä muistoja, joihin liittyy muun muassa vuonna 2003 tapahtunut Kirsti-siskon itsemurha. Hän on kertonut myös, että ei ole ollut aikuisena enää jouluihminen.

## Lähteet

## Aiheesta muualla
* Yle Elävä arkisto: Anna-Leena Härkösen lapsuuden joulu oli täynnä tunnelmaa
Burundin yliopisto

**Burundin yliopisto** (, lyhennys **UB**) on Bujumburassa toimiva vuonna 1964 toimintansa aloittanut julkinen ranskankielinen yliopisto. Sen nimenä oli aluksi Bujumburan virallinen yliopisto (, UOB) vuoteen 1977 saakka, jolloin siihen liitettiin École Normale Supérieure (ENS). 

Yliopistoon kuuluu kahdeksan tiedekuntaa ja neljä tai viisi erillisinstituuttia. Opiskelijoita on yli 7&nbsp;000. Opiskelua on voinut jatkaa useilla aloilla vain alempaan korkeakoulututkintoon saakka. Lääketieteen ja liikkeenjohdon piiristä on ollut mahdollista suorittaa ylempi korkeakoulututkinto. Yliopisto kehittää opetustaan, ja esimerkiksi kääntämisen ja tulkkaamisen maisteriohjelmaa ollaan käynnistämässä lukuvuodeksi 2021-2022, ja journalistiikalle on päätetty perustaa oma laitos. 

Webometrics-yliopistoranking (heinäkuu 2020) luokitteli Burundin yliopiston tasoltaan Afrikassa sijalle 274 ja maailmanlaajuisesti sijalle 7&nbsp;136.

## Lähteet

## Aiheesta muualla

* Université du Burundi  (4icu.org)
Yleisradion hallitus

Yleisradion hallinnosta ja toiminnan asianmukaisesta järjestämisestä huolehtii hallitus, jossa on vähintään viisi ja enintään kahdeksan jäsentä.

Jäsenet eivät saa olla Yleisradion hallintoneuvoston jäseniä eivätkä kuulua yhtiön muuhun ylimpään johtoon. Hallituksen jäsenissä pitää olla suomen ja ruotsin kielen edustus ja riittävän monipuolinen asiantuntemus.

Hallituksen puheenjohtajan ja varapuheenjohtajan valitsee hallintoneuvosto. Hallituksen jäsenen toimikausi on kalenterivuosi.

**Hallituksen tehtävät:**

* Yhtiön toimitusjohtajan nimittäminen ja erottaminen
* Yhtiön muun ylimmän johdon valinta
* Seuraavan vuoden talousarvion päättäminen
* Yhtiökokouksen koolle kutsuminen ja siinä käsiteltävien asioiden valmistelu
* Vuosittaisen toimintakertomuksen antaminen yhtiön toiminnasta Viestintävirastolle
* Hallitus valmistelee yhtiön strategian ja nimittää sananvapauslain edellyttämät vastaavat toimittajat.

## Jäsenet
**Hallituksen jäsenet:**

**Hallituksen valiokunnat:**

*Tarkastusvaliokunta:*
* Matti Apunen, puheenjohtaja
* Juha Blomberg
* Tuomas Harpf
* Elina Piispanen

**Palkitsemis- ja henkilöstövaliokunta**
* Hannakaisa Länsisalmi, puheenjohtaja
* Mikko Alatalo
* Kaarina Gould
* Stefan Wallin

## Katso myös
* Yleisradion johtoryhmä

## Lähteet

## Aiheesta muualla
* Organisaatio: Ylen hallitus
Fredrik Ehrenmalm

**Fredrik Georg Ehrenmalm** (14. maaliskuuta 1767 – 25. huhtikuuta 1823 Tenhola) oli suomalainen pappi ja valtiopäivämies.

Ehrenmalmin vanhemmat olivat hovioikeudenneuvos Samuel Magnus Ehrenmalm ja Renata Juliana Åkerhielm ja puoliso vuodesta 1798 Gustava Charlotta Blomstedt (k. 1827). Ehrenmalm tuli ylioppilaaksi Turussa 1780 ja valmistui filosofian maisteriksi 1876. Hän oli samana vuonna ylioppilas Uppsalassa. Papiksi hänet vihittiin Turun hiippakunnassa 1789. Sandelsin jääkäripataljoonan pataljoonansaarnaaja hänestä oli tullut jo 1786, kuninkaan luvalla alaikäisenä ja ilman pappisvihkimystä. Rykmentinpastori Ehrenmalmista tuli 1789 ja maaherra Magnus Wilhelm Armfeltin kotisaarnaaja samana vuonna. Ylimääräiseksi hovisaarnaajaksi Ehrenmalm tuli 1790 ja Tenholan kirkkoherraksi 1802. Hän oli edustaja aatelissäädyssä Porvoon valtiopäivillä 1809. 

## Lähteet
Mångbyån

**Mångbyån** on Ruotsissa Västerbottenin läänissä virtaava 8 kilometriä pitkä joenosuus, joka kuuluu Mångbyånin vesistön 28 kilometriä pitkän pääuoman keskijuoksulle. Joenosuus alkaa Djupbäckenin ja Bissjöånin yhtymäkohdasta ja päättyy Gärdefjärdeniin. Joen pääuoman valuma-alueen pinta-ala on 219 neliökilometriä ja se laskee Pohjanlahden Perämereen Skellefteån kunnassa.

## Lähteet
### Huomautuksia

### Viitteet
Sambian yliopisto

**Sambian yliopisto** (, lyhennys: **UNZA**) on vuonna 1965 perustettu julkinen yliopisto, joka toimii nykyään Sambian pääkaupungissa Lusakassa kahdella kampusalueella. Yliopistossa on noin 31&nbsp;000 opiskelijaa. Henkilökuntaan kuuluu noin 2&nbsp;700 työntekijää, joista 810 on akateemista opettajakuntaa.

Ensimmäiset Sambian yliopiston opiskelijat aloittivat vuonna 1966, ja ensimmäiset yliopistotutkinnot myönnettiin vuonna 1969. Opetus annetaan englanniksi. Opiskella voi eläinlääketieteen, humanististen tieteiden, insinööritieteiden, kaivosalan, opetuksen, lakitieteen, lääketieteen, luonnontieteiden ja maatalouden sekä yhteiskunnallisten tieteiden aloja. Alemman korkeakoulututkinnon opiskelu kestää Sambian yliopistossa tavallisesti neljä vuotta, mutta insinööritieteissä perustutkintoon opiskellaan viisi ja lääketieteessä seitsemän vuotta. 

Sambian yliopistosta irtaantui maan toiseksi suurimmassa kaupungissa Kitwessä toimiva, vuonna 1987 itsenäisen yliopistoaseman saanut Copperbeltin yliopisto (). 

Webometrics-yliopistoranking (heinäkuu 2020) luokitteli Sambian yliopiston tasoltaan sijalle 45 Afrikassa ja maailmanlaajuisesti sijalle 2&nbsp;104.  

## Lähteet

## Aiheesta muualla
Ilona ja luonnon ihmeet

**Ilona ja luonnon ihmeet** () on kanadalainen lastenohjelma, jonka ensiesitys oli vuonna 2020.

## Lähtökohta
Tutkimusaiheinen ohjelma rohkaisee lapsia seuraamaan uteliaisuuttaan, esittämään kysymyksiä, kun he eivät ymmärrä, ja etsimään vastauksia tiedekyselytaitojen avulla. Päähenkilö Ilona, tarkkaavin ja utelias pupupupu Aavikkola (engl. Animal Town), Metsälän (Kalifornian) luonnonmetsän pohjoispuolella, esittelee 3–5-vuotiaille lapsille tiedettä, luontoa ja yhteisöä seikkailuillaan ystäviensä Noora ja Lari kanssa. Jokainen jakso sisältää kaksi 11 minuutin animaatiotarinaa sekä välisisällön, jossa Ilona ja hänen luokkatoverinsa nauttivat joko Tapsan laulamisesta kuuluisista luonnontutkijoista tai Ms. Mole lukemasta tarinoita.

## Äänirooleissa

* Markeda McKay - Ilona (Elinor)

* Wyatt White - Lari (Ari)

* Maria Nash - Noora (Olive)

* Lisette St. Louis - Ranger Rabbit

* Colin Doyle - Mr. Rabbit

* Shoshana Sperling - Mrs. Mole

* Ana Sani - Olive's Mom

* Juan Chioran - Taspa (Senor Tapir)

* Dan Darin-Zanco - Mr. Raccoon

* Eric Khou - Rollie

* Nicole Stamp - Ms. Llama

* Paul Bates - Mr. Dog

* Leo Orgil - Tito

* Raoul Bhaneja - Mr. Bat

* Kevin Dennis - Mr. Lion

* Ian Ho - Konsta (Koa)

* Norah Adams - Kamilla (Camilla)

* Abigail Oliver ja Grace Oliver - Mari ja Liisa (Mary and Lizzie)

* Sergio Di Zio - Alejandro Possum

* Callum Shoniker - Silas

* George Buza ja Linda Kash - Baba ja Bibi

* Ron Pardo - Deputy Mouse

* Diane Saleme - Ms. Beaver

* Ellen Dublin - Farmer Bear

* Shoshana Sperling - Ms. Bat

* Cliff Saunders - Mr. Hamster

* Simon Pirso - Santtu (Siggy)

* Elana Dunkelman - Lola

* Mike Petersen - Mr. Beaver

* Derek McGrath - Mr. Hippo

* Eddie Glen - Mr. Antelope

### Suomenkieliset ääninäyttelijät
* Henrietta Lähteenmäki - Ilona 

* Vertti Uusitalo - Lari

* Alissa Kovalainen - Noora

* Karolina Blom 

* Jari Salo 

* Hanna Mönkäre 

* Katja Aakkula

* Jenny Pitkänen

* Anni Kajos 

* Isabel Suvanne

(Käännös: Fiable Oy)

(Tuotanto: Uptempo Oy)

## Luettelo jaksoista

## Lähteet

## Aiheesta muualla

* ''Elinor Wonders Why'' sivuilla 

* 

* ''Ilona ja luonnon ihmeet'' Yle Areenassa
Johan Fredrik von Willebrand

**Johan Fredrik von Willebrand** (13. elokuuta 1761 Karuna – 7. elokuuta 1809 Vehmaa) oli suomalainen sotilas ja valtiopäivämies.

Von Willebrandin vanhemmat olivat alikapteeni Ernst Gustaf von Willebrand, II (1726–1794) ja Sofia Catharina Jägerhorn af Spurila ja puoliso vuodesta 1787 Elisabet Gadolin, piispa Jakob Gadolinin tytär. Von Willebrand oli vapaaehtoinen Turun läänin rykmentissä 1769, kersantti 1771, aliadjutantti 1779, luutnantti 1783 ja kapteeni 1787. Hän erosi palveluksesta 1790, mutta tuli uudestaan rykmentin kirjoille kapteenina joulukuussa 1792. Majuri aatelislippuerykmenttiin von Willebrandista tuli elokuussa 1796. Hän oli edustaja aatelissäädyssä Porvoon valtiopäivillä 1809. 

Kenraali, maaherra ja valtiopäivämies Ernst Gustaf von Willebrand oli Johan Fredrik von Willebrandin veli. 

## Lähteet
Kålabodaån

**Kålabodaån** on Ruotsissa Västerbottenin läänissä virtaava 24 kilometriä pitkä joenosuus, joka kuuluu Kålabodaånin vesistön 33 kilometriä pitkän pääuoman keskijuoksuun. Joenosuus alkaa Hösjöbäckenin ja Hålvattsbäckenin yhtymäkohdasta ja päättyy Ånäsetin alapuolella Flarkånin yhtymäkohtaan, missä joen nimi muuttu Hertsångersälveniksi. Joen pääuoman valuma-alueen pinta-ala on 506 neliökilometriä ja se laskee Pohjanlahden Perämereen Robertsforsin kunnassa.

## Lähteet
### Huomautuksia

### Viitteet
Dalkarlsån

**Dalkarlsån** on Ruotsissa Västerbottenin läänissä virtaava 14 kilometriä pitkä joki, joka muodostaa Dalkarlsånin vesistön 46 kilometrisen pääuoman alajuoksun. Pääuomaksi on luettu Västra Dalkarlsån, jolla on suurempi valuma-alue. Joen valuma-alueen pinta-ala on 347 neliökilometriä ja se laskee Pohjanlahden Perämereen Robertsforsin kunnassa.

## Lähteet
### Huomautuksia

### Viitteet
Kirjallisuusvuosi 1773

**Kirjallisuusvuosi 1773** käsittelee vuoden 1773 tärkeitä kirjallisuuden tapahtumia, uutisia ja julkistuksia.

## Tapahtumia
* Christoph Martin Wieland alkoi julkaista *Der Teutsche Merkur* -nimistä kirjallisuuslehteä Weimarissa. 
* Naisille tarkoitettu aikakauslehti *De Nymodiga Fruntimren* alkoi ilmestyä Tukholmassa.
* Askewin koodeksina tunnettu koptinkielinen pergamenttikirja tuli esille Lontoossa. Se on yksi harvoista varhaiskristillisistä koptinkielisistä teksteistä.

## Julkaisuja
* José Cadalso &ndash; *Ocios de mi juventud*
* Benjamin Franklin &ndash; *Rules by Which a Great Empire May Be Reduced to a Small One*
* Erik Frosterus &ndash; *De helsosamma ords eftersyn, : 2 Tim. 1:13. Uti den ordning som d. Lutheri Catechismus, uti des hufwudstycken innehåller; efter de förnämste catecheters anledning, uti enfaldiga frågor och swar förestäld, af Eric Frosterus cap. wid Haukipudas capel*
* Johann Wolfgang von Goethe &ndash; *[[Götz von Berlichingen]]* (näytelmä 1500-luvulla eläneestä ritarista)
* Johann Gottfried von Herder &ndash; *Von deutscher Art und Kunst. Einige fliegende Blätter*
* Johann Gottfried von Herder &ndash; *Auszug aus einem Briefwechsel über Ossian und die Lieder alter Völker*
* Eerik Juvelius &ndash; *Trognas tårars skörd, förestäld i högmässo-predikan på tredje söndagen efter påsk år 1773. i St. Clara kyrka*
* Friedrich Gottlieb Klopstock &ndash; *Messias*
* Gabriel Tuderus &ndash; *Twå berättelser om lapparnas omwändelse*. Teos sisältää tarinoita Tuderuksen ja Thomas von Westenin toiminnasta Lapissa vuoden 1670 paikkeilla. Se on ilmestynyt suomeksi 1970-luvulla nimellä *Kaksi kertomusta lappalaisten käännyttämisestä, heidän muinaisesta taikauskostaan ja epäjumalien palvonnastaan* (suom. Tuomo Itkonen).

## Palkintoja

## Lähteet
Tavelån

**Tavelån** on Ruotsissa Västerbottenin läänissä virtaava 40 kilometriä pitkä joki, joka alkaa Tavelsjönistä. Joki muodostaa Tavelånin vesistön 54 kilometriä pitkän pääuoman alajuoksun 18 kilometrin matkalta. Pääuoma alkaa Mickelträsketistä, jonka vedenpinnan korkeus on 178 metriä mpy.. Joen valuma-alueen pinta-ala on 409,9 neliökilometriä ja se laskee Pohjanlahden Perämereen Uumajan kunnassa.

## Vesivoima
Vesistössä on yksi vesivoimalaitos Kvarnfors, joka on varsin pieni voimala.

## Lähteet
### Huomautuksia

### Viitteet
Hörnån

**Hörnån** on Ruotsissa Västerbottenin läänissä virtaava 61 kilometriä pitkä joki, joka muodostaa Hörnånin vesistön 86 kilometrisen pääuoman alajuoksun. Joen valuma-alueen pinta-ala on 392 neliökilometriä ja se laskee Pohjanlahden Merenkurkkuun Nordmalingin ja Uumajan kunnissa.

## Lähteet
### Huomautuksia

### Viitteet
Messinkiseipi

**Messinkiseipi** (*Telestes turskyi*) on särkien heimoon kuuluva balkanilainen makean veden kalalaji. Messinkiseipi luokitellaan erittäin uhanalaiseksi lajiksi. 

Lajin enimmäispituus on 25 cm. Messinkiseipiä tavataan vain Kroatiassa Cikolajoessa, joka on Krkan sivujoki. Sen uhanalaisuuteen ovat vaikuttaneet kuivuus, saasteet ja vedenotto. Lajin arveltiin jo kuolleen sukupuuttoon, mutta uusia yksilöitä tavattiin vuonna 2002.

## Lähteet